NMG หงอย งบ Q3 พลิกขาดทุน หลังรายได้ลด-ต้นทุนและค่าใช้จ่ายเพิ่ม
NMG หงอย งบ Q3/59 พลิกขาดทุน 280.98 ลบ. จากปีก่อนมีกำไร 15.60 ลบ. หลังรายได้ลด-ต้นทุนและค่าใช้จ่ายเพิ่ม ขณะที่ 9 เดือนแรกขาดทุน 622.76 ลบ. จากปีก่อนมีกำไร 34.01 ลบ.
15 พ.ย. 2559

บริษัท เนชั่น มัลติมีเดีย กรุ๊ป จำกัด (มหาชน) หรือ NMG รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีผลขาดทุนสุทธิ 280.98 ล้านบาท หรือขาดทุนสุทธิ 0.069 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 15.60 ล้านบาท หรือมีกำไรสุทธิ 0.004 บาทต่อหุ้น
โดยผลการดำเนินงานในไตรมาสดังกล่าวที่พลิกขาดทุน เนื่องจากรายได้จากการขายและการบริการลดลง อีกทั้งต้นทุนและค่าใช้จ่ายเพิ่มขึ้น
อย่างไรก็ตาม ผลการดำเนินงานช่วง 9 เดือนแรกมีผลขาดทุนสุทธิ 622.76ล้านบาท หรือขาดทุนสุทธิ 0.153บาทต่อหุ้น เทียบกับช่วงเดียวกันของปีก่อนที่มีกำไรสุทธิ 34.01ล้านบาท หรือมีกำไรสุทธิ 0.009บาทต่อหุ้น